stanford-oval/wikipedia huggingface dataset:
מיסטיקל
ביוגרפיה > 1999 – 2004 : Let's Get Ready & Tarantula

בשנת 1999 מיסטיקל התחיל להקליט את אלבומו החמישי לאחר שעזב את No Limit Records. ב-2000 הוא הוציא לאור את האלבום Let's Get Ready, שכלל את הסינגל "(Danger (Been So Long" עם זמרת הפופ Nivea ; בינואר 2001 הגיע הסינגל למקום הראשון במצעד Hot R&B/Hip-Hop Songs של המגזין בילבורד. האלבום Let's Get Ready הגיע למקום הראשון במצעד בילבורד 200. באלבום גם התארחו ההרכב הנפטונז, שהפיקו את הסינגל "Shake Ya Ass". הסינגל הפך להיות שיר קאלט, שאפשר לשמוע אותו ברקע של הרבה סרטים וסדרות שונות.
ב-2001 מיסטיקל הוציא לאור את האלבום Tarantula, שכלל את הסינגל "(Bouncin' Back (Bumpin' Me Against The Wall". בשיר היה אפשר לראות ערבוב של ג'אז וסווינג עם אלמנטים מהיפ הופ. ב-2003 האלבום התמודד בטקס פרס גראמי כאלבום הראפ הכי טוב, ובאותה השנה מיסטיקל גם התמודד בטקס פרס גראמי כביצוע סולו הראפ הכי הטוב.
ב-2002 מיסטיקל התארח בסינגל "Move Bitch" של הראפר לודקריס, כמו כן באותה השנה הוא גם התארח בשיר "I Don't Give a Fuck" של ליל ג'ון עם הראפר קרייזי בון. ב-2003 מיסטיקל שיחק בסרט 13 Dead Men.
ביוגרפיה > 2010 – היום

מיסטיקל הוציא לאור את השיר " I Don't Like You", זהו השיר הראשון שמיסטיקל הוציא לאור מאז שהשתחרר מהכלא. כמה שבועות לאחר מכן מיסטיקל התארח בשיר "Set Me Free" של זמר הרית'ם אנד בלוז Lloyd. הקליפ של השיר "Set Me Free" שוחרר ב-18 במאי 2010, הוא צולם בניו אורלינס, בעיקר בcalliope Projects. מיסטיקל הוציא לאור שיר פרומו לאלבום שלו, " Papercuts", בו הוא מארח את Fiend ואת ליל ויין. ב-16 בנובמבר 2011 מיסטיקל ובאסטה ריימס חתמו בחברת התקליטים של בירדמן. הסינגל הראשון של האלבום שלו, Original, שבו התארח לליל ויין ובירדמן. ב-2011 מיסטיקל התארח בשיר "All That I Know " של הראפר Trae Tha Truth, יחד עם הראפרים Tech N9ne ו- Brian Angel; ב-2012 יצא הקליפ של השיר.
בעיות משפטיות

ב-26 ביוני 2003 הודה מיסטיקל באשמה של סחיטה והטרדה מינית. ב-15 בינואר 2005, מיסטיקל נידון ל-6 שנות מאסר בגין סחיטה והטרדה מינית. ב-12 בינואר הורשע מיסטיקל בהעלמת מיסים ונידון לשנה בכלא במקביל ל-6 שנות המאסר שקיבל לפני כן. ב-14 בינואר 2010 שוחרר מהכלא לאחר שריצה 7 שנות מאסר. ב-22 בפברואר 2012, נעצר מיסטיקל שוב בגין ויכוח עם בת זוגו. מיסטיקל נכלא 9 ימים בכלא ולאחר מכן שוחרר בערבות. ב-16 באפריל אותה השנה, הוא קיבל שלושה חודשי מאסר על הפרת תנאי השחרור שלו מהכלא. בשל התנהגות טובה שלו בכלא ירדו מספר הימים שלו בכלא מ-90 ימים ל-81 ימים.
דיסקוגרפיה

1995 - Mystikal
1995 - Mind of Mystikal
1997 - Unpredictable
1998 - Ghetto Fabulous
2000 - Let's Get Ready
2001 - Tarantula
מסדקטילוס

| מסדקטילוס> תקופה |
| --- | --- |
יורה עליון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
משפחה:: אנורוגנתיים
סוג:: מסדקטילוס
מין:: Mesadactylus ornithosphyos
שם מדעי
 Mesadactylus ornithosphyos

מסדקטילוס (שם מדעי: Mesadactylus; משמעות שמו: "אצבע רמה") הוא סוג פטרוזאור קטן ממשפחת האנורוגנתיים אשר חי ביורה העליון באמריקה הצפונית והיה קרוב משפחתו של האנורוגנתוס. מאובניו נמצאו ב-1989 בתצורת מוריסון בקולורדו וקיבל שם בידי החוקרים ג'יימס ג'נסן וקווין פדיאן. נמצא בסוג זה מין יחיד - Mesadactylus ornithosphyos.
מאובניו של הפטרוזאור ובעיקר הסקרום, דמו בתחילה לאלה של עוף או דינוזאור קטן אך בהמשך התברר שהיה מין של פטרוזאור. הם כללו בעיקר עצמות חוליות, עצם ירך ארוכה, צלעות וחלק מהגולגולת.
כמה חוקרים סוברים על פי הממצאים שהיה דומה אם לא זהה לקפודקתילוס. עם זאת, ב-2007 החליט החוקר ס. כריסטופר בנט לשייך אותו למשפחת האנורוגנתיים הקטנים. תזונתו של הפטרוזאור התבססה על חרקים וככל הנראה הוא עופף בדומה לסיס מודרני.
מיקרוסופט ישראל מחקר ופיתוח

| --- | --- |


בניין מיקרוסופט ישראל בע"מ ומיקרוסופט ישראל מחקר ופיתוח (2002) בע"מ, בהרצליה פיתוח
 פעילות:  תוכנה
 תחום:  אבטחת מידע, בינה מלאכותית, ביג דאטה, טכנולוגיות בריאות, Surface
 מדינה:  ישראל ישראל
 משרד ראשי:  רחוב אלן טיורינג 3, הרצליה
 סינוף בינלאומי:  Microsoft Corporation
 סניפים:  מגדלי מידטאון תל אביב  מת"ם בחיפה  נצרת  באר שבע
 מקום פעילות:  ישראל
 מייסדים:  ירון שמיר ואבי נתן
 מנכ"ל:  מיכל ברוורמן-בלומנשטיק (החל מ-12 בפברואר 2020)
 עובדים:  כ-2,700
 תקופת הפעילות:  1991–הווה (כ־33 שנים)
 פרסים והוקרה:  החברה נבחרה בשנת 2020 על ידי מספר דירוגים כמקום העבודה הטוב בישראל
 https://www.microsoftrnd.co.il/
מיקרוסופט ישראל מחקר ופיתוח (2002) בע"מ (באנגלית: Microsoft Israel R&D Center LTD) היא מרכז פיתוח תוכנה של חברת מיקרוסופט בישראל. המרכז הוקם בשנת 1991, והוא מרכז הפיתוח הראשון של מיקרוסופט מחוץ לארצות הברית. בשנת 2021 הוא אחד משלושת המרכזים האסטרטגיים של מיקרוסופט מחוץ לארצות הברית. בראש המרכז עומדת מיכל ברוורמן-בלומנשטיק, במקביל לתפקידה כסמנכ"לית הטכנולוגיה של חטיבת האבטחה העולמית של מיקרוסופט.
מלבד פעילות הפיתוח, פועלים במרכז גם Microsoft For Startups, ארגון המעניק תמיכה גלובלית לסטרט-אפים לשם צמיחה והגדלת בסיס הלקוחות שלהם וה-Reactor המוביל את קשרי המפתחים ומהווה מקום ללימוד והשראה לאקוסיסטם הטכנולוגי בישראל.
היסטוריה

מרכז הפיתוח הראשון בישראל הוקם בחיפה בשנת 1991 על ידי ירון שמיר. בשנת 2001 מונה אבי נתן למנכ"ל המרכז. מרכז פיתוח נוסף היה בראש העין ובו פותחה טכנולוגיית IAG המבוססת על טכנולוגיה שפיתחה חברת ההזנק הישראלית Whale Communications שנרכשה על ידי מיקרוסופט בשנת 2006. שני מרכזי פיתוח אלה עסקו בפיתוח מוצרים וטכנולוגיות בתחום אבטחת מידע.
בתחום הפיתוח הפעילה החברה מרכז נוסף ברעננה. המרכז ברעננה היה מבוסס על חברת Gteko שנקנתה על ידי מיקרוסופט בספטמבר 2006.
בשנת 2007 הוקם בהרצליה מרכז פיתוח נוסף על ידי משה ליכטמן, שחזר לישראל לאחר שהות של 15 שנה בארצות הברית ומונה למנכ"ל מרכז הפיתוח.
במהלך 2008 הועברה פעילות הפיתוח של אזור המרכז מרעננה וראש העין למשרדים חדשים במרכז הפיתוח בהרצליה. בשנת 2011 מונה יורם יעקובי למנכ"ל המרכז אשר מילה את התפקיד 7 שנים עד לשנת 2018. בשנת 2018 החליפו בתפקיד אסף רפפורט, מנכ"ל אדאלום הישראלית אשר נרכשה בשנת 2017 על ידי מיקרוסופט. שנתיים לאחר מכן הוחלף בשנת 2018 מונה למנכ"ל מרכז הפיתוח של מיקרוסופט בישראל. את התפקיד מילא למשך שנתיים, עד שבפברואר 2020 מונתה מיכל ברוורמן-בלומנשטיק למנכ"לית המרכז. במהלך השנה הראשונה לתפקידה צמח מספר העובדים במרכז בכ-25% ליותר מ-2,000 איש.
בעשור השני של המאה ה-21 גדל המרכז משמעותית, כתוצאה מגידול אורגני ורכישות סטארט-אפים ישראלים. המרכז הפך למשמעותי בתחומי הסקיוריטי והבינה המלאכותית; מחצית מעובדיו עוסקים בסייבר, ולהם חלק מרכזי בהפיכתה של מיקרוסופט לאחת מחברות הסייבר המובילות בעולם.
במרכז הפיתוח פועלות בשנת 2021 כ-30 קבוצות מוצר שונות, העוסקות במגוון תחומים כגון אבטחת מידע, מחשוב ענן, ביג דאטה, נטוורקינג, בריאות דיגיטלית, טכנולוגיות חינוך, בינה עסקית, IoT‏, CRM, תוכנת Excel, Video Indexer, מכשירי Surface ועוד.
היסטוריה > משרדי החברה

מיקרוסופט השיקה בשנת 2020 קמפוס חדש בהרצליה בהשקעה של מאות מיליוני שקלים. הקמפוס מאכלס את עובדי מיקרוסופט ישראל מחקר ופיתוח וכן את עובדי מיקרוסופט ישראל, הזרוע העסקית של החברה בישראל שישבה ברעננה עד פתיחת הקמפוס החדש. הקמפוס כולל בין היתר חדר כושר, חדר יוגה, מגרשי ספורט, חדר מוזיקה, חדרי הנקה, גינת כלבים ועוד.
בקמפוס החדש פועל גם הגראג' - מעבדת חדשנות עם ציוד טכנולוגי מתקדם, המקדמת יצירתיות טכנולוגית ומספקת לעובדים מתחם פתוח ליצירת אבות טיפוס למיזמים חדשים.
מיקרוסופט ישראל מחקר פיתוח מפעילה משרדים נוספים בבניין מידטאון בתל אביב, בפארק מת"ם בחיפה, בנצרת ובבאר שבע.
באוקטובר 2021 הודיעה החברה על כוונתה להקים בישראל בארבע השנים הבאות חמישה קמפוסים חדשים, שאליהם ייקלטו 2,500 עובדים.
פעילויות נוספות > Microsoft For Startups

Microsoft For Startups הוא ארגון המעניק תמיכה גלובלית ומקיפה לסטרטאפים לשם צמיחה והגדלת בסיס הלקוחות שלהם.
פעילויות נוספות > Reactor

Reactor המוביל את קשרי המפתחים ומהווה מקום ללימוד והשראה לאקוסיסטם הטכנולוגי בישראל.
הריאקטור בתל אביב מצטרף לעוד 11 אתרים דומים של מיקרוסופט בסן פרנסיסקו, סידני, סיאטל, רדמונד, ניו-יורק ולונדון.
פעילויות נוספות > M12

במשך כ-7 שנים עד 2023, פעלה במרכז M12, קרן הון סיכון שמטרתה היה לשמר ולתמרץ את המשך החדשנות בתחומי הבינה המלאכותית. M12 הייתה זרוע ההשקעות של מיקרוסופט העולמית. ניהול פעילות הקרן באזור אירופה, המזרח התיכון ואפריקה (EMEA) נעשה מישראל. מוני חסיד שימש כמנכ"ל M12 באזור EMEA.
רכישות

מיקרוסופט רכשה בישראל מספר חברות הזנק הפועלות בסינרגיה עם חברת מיקרוסופט ישראל מחקר ופיתוח, החברות הן:
בשנת 1996 רכשה את טכנולוגיית ה-OLAP, שפיתחה חברת פנורמה שהוקמה על ידי היזמת רוני רוס, תמורת כ-20 מיליון דולר.
פיץ' נטוורקס (Peach Networks), שעסקה בטלוויזיה אינטראקטיבית, נרכשה בשנת 2000 תמורת 72 מיליון דולר.
מקסימל (Maximal Innovative Intelligence), שפיתחה תוכנה לניתוח נתונים ארגוניים על בסיס שרת מסדי הנתונים של מיקרוסופט, בשנת 2001 תמורת 20 מיליון דולר.
וייל קומיוניקיישנס (Whale Communications), שעסקה באבטחת מידע, נרכשה ב-2006 תמורת 75 מיליון דולר.
ג'יטקו (Gteko), שפיתחה מוצרים לתמיכה ברשתות תקשורת ביתיות, נרכשה ב-2006 תמורת כ-116 מיליון דולר.
3DV - הקניין הרוחני של החברה, שעסקה בזיהוי תנועה בתלת-ממד, נרכש ב-2009 תמורת 34 מיליון דולר.
אקוויויו (Equivio), שעסקה בניתוח טקסט, נרכשה ב-2014 תמורת 75 מיליון דולר.
אאורטו (Aorato), שעסקה באבטחת מידע, נרכשה ב-2014 תמורת 200 מיליון דולר.
אן-טריג (N-trig): חלק מהנכסים והטכנולוגיות של החברה, שעסקה בטכנולוגיית מסכי מגע, נרכשו ב-2015 תמורת 30 מיליון דולר.
אדאלום (Adallom), שעסקה באבטחת מידע בענן, נרכשה ב-2015 תמורת 320 מיליון דולר.
סקיור איילנדס (Secure Islands), שעסקה באבטחת מידע בענן, נרכשה ב-2015 תמורת כ-150 מיליון דולר.
הקסהדייט (Hexadite), שעסקה באבטחת מידע, נרכשה ב-2017 תמורת כ-90 מיליון דולר.
קלאודין (Cloudyn), שעסקה בניטור פעילות בענן, נרכשה ב-2017 תמורת 50 מיליון דולר.
סייבר-איקס (CyberX), הוקמה ב-2013 על ידי עומר שניידר וניר גילר, בוגרי יחידת מצו"ב של צה״ל. המוצר שלה מתמקד בפתרונות לתשתיות רשת תעשייתיות ומנגנון לימוד עצמי ייעודי לרשתות הללו. נרכשה ביוני 2020 תמורת 170 מיליון דולר.
תרומה חברתית

מיקרוסופט ישראל מחקר ופיתוח משתפת פעולה עם קהילות שונות לקידום מקצועות הטכנולוגיה כבר מגיל צעיר, ויוזמת פרויקטים יחד עם קרן רש"י והמרכז לחינוך סייבר, הכולל את תוכניות מגשימים וסייבר גירלז. בנוסף, פועלת לקידום נערות ונשים בעולם הטכנולוגיה ומשתפת פעולה עם מגוון עמותות וארגונים הפועלים בתחום, דוגמת SheCodes, QueenB, Women2Women, ProWoman ותוכנית Upward. בנוסף, החברה תומכת בארגון צופן, ארגון קו משווה ובארגון חאסוב הפועלים לשילוב הקהילה הערבית בהייטק הישראלי, ובעמותת "מעברים לקשת הטרנסית". כמו כן, מיקרוסופט משתפת פעולה עם תוכנית "רואים רחוק", לשילוב צעירים על הספקטרום האוטיסטי בתפקידים טכנולוגיים בחברה.
מיקרוסופט מעודדת עובדים להוביל יוזמות חברתיות בתחומים שונים הקרובים לליבם, ומעניקה לכלל העובדים מספר ימי התנדבות בשנה על חשבון החברה. בנוסף, החברה מעודדת את עובדיה לתרום למטרות חברתיות שונות ומכפילה בעצמה כל סכום תרומה. בשנת 2020 מיקרוסופט תרמה מיליוני שקלים למגוון גופים ועמותות ולמספר רחב של מטרות חברתיות, כגון תרומת ציוד רפואי וטכנולוגי לצוותים רפואיים, סלי מזון וציוד לניצולי שואה, ילדי פנימיות ואוכלוסיות מוחלשות אחרות, ועוד. עם פרוץ משבר הקורונה תרמה החברה לבתי חולים בפריפריה ציוד טכנולוגי ומכשירי עירוי בשווי של למעלה ממיליון שקל.
משה יואל גוריון

אין תמונה חופשית
הרב משה יואל הכהן גוריון (לעיתים: גורין; ה'תקע"ט, 1819 - ~ה'תרנ"ח 1897) היה רבה של אניקשט שבליטא, מחבר ספר השו"ת "ראשי בשמים".
ביוגרפיה

נולד ליאכנה ולרב מאיר שלום גוריון רבה של קרליץ ותלמידו של רבי חיים מוולוז'ין. אחיו הרב אהרן שאול זליג הכהן גוריון-מאירוב היה רבה של דננבורג.
בשנות ה-40 של המאה ה-19 התמנה כרבה של אניקשט שבליטא וכיהן במשרתו זו במשך כחמישים שנה עד פטירתו.
לקריאה נוספת

נתן צבי פרידמן, ערכו באוצר הרבנים, פריט 15446.
נפתלי בן מנחם, ערכו בספר 'חכמי ליטא', ירושלים תשי"ט, עמ' 26
הערות שוליים

↑  א. פרידמאן, מערי המדינה. אניקשט, הצפירה, 31 במרץ 1898.
מנצ'היי

מנצ'היי (בהונגרית: Mencshely) הוא כפר על גדות אגם בלטון במחוז וספרם שבמרכז הונגריה.
כמו יישובים רבים באירופה גם במנצ'היי מספר התושבים נמצא בירידה. כך, בשנת 1990 חיו בכפר 293 תושבים, ובשנת 2020 240 תושבים.
יהודי מנצ'היי

במנצ'היי חיו יהודים בתקופות זמן שונות.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 16 |  |
| 1880 | 37 | 747 |
| 1910 | 9 |  |
| 1920 | 9 |  |
| 1930 | 6 |  |
| 1941 | 1 | 553 |
ילידי המקום

ינה קרטס, (במקור קוֹהְן כלומר כהן, 1889 – 1969) היה רופא שיניים (DMD) יהודי-הונגרי.
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת וספרם |
| --- | --- | --- |
| יישובים | וספרם • באנד • ברנג • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטגאל • סנטקיראיסבדיה • טוטוואז'ון • וספרמפאיס • ורשטו |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
מקאו במשחקים הפאראלימפיים

מקאו השתתפה לראשונה במשחקים הפאראלימפיים בסיאול (1988). מאז היא משתתפת במשחקים בדרך קבע למעט המשחקים הפאראלימפיים טוקיו (2020) מהם נעדרה. הספורטאים הפאראלימפיים של מקאו מעולם לא זכו במדליה.
מקאו היא הטריטוריה הקטנה ביותר שהשתתפה במשחקים הפאראלימפיים.
ערך זה הוא קצרמרבנושא ספורט. אתם מוזמנים לתרום לוויקיפדיה ו.
משפחת שוברט

לוי (לי) שוברט בשנת 1908.
משפחת שוברט (באנגלית: Shubert family) הייתה משפחה יהודית-אמריקאית מניו יורק, שבניה היו ממייסדי תיאטראות ברודוויי.
רוב בני המשפחה נולדו בעיירה נוישטאט-שירווינט (ברוסית: Владиславов; בגרמנית: Neustadt-Schirwindt) שבמחוז שאקי בליטא, ובשנת 1882 החליט אבי המשפחה, דוד, להגר לארצות הברית.
בשנת 1900 הקימו שלושת בניו של דוד, לוי ("לי", 1871–1953), שמואל ("סאם", 1878–1905) ויעקב ("ג'ייקוב", 1879–1963), חברה שמטרתה לשבור את המונופול שהיה קיים באותה עת בתחום התיאטראות בניו יורק, שהוחזקו והופעלו בשליטה משותפת של מארק קלו, אל היימן, סמואל ניקסון, פרד צימרמן, אברהם ארלנגר וצ'ארלס פרוהמן.
בין החזקותיהם של האחים היו "Winter Garden Theatre" ,"Sam S. Shubert Theatre" ו- "Imperial Theatres". עד שנת 1924 החזיקו האחים 86 תיאטראות בארצות הברית, ועד שנת 1953 הפיקו כ- 600 מחזות.
נכון לשנת 2009 מחזיק "ארגון שוברט" 17 אולמות תיאטרון בברודוויי, וכן אולמות בבוסטון ובפילדלפיה.
לקריאה נוספת

Jerry Stagg (1968, 1969). The Brothers Shubert. Ballantine Books (mass market paperback), ISBN 978-0-345-21789-9
ממלכת וולאיטה

| --- | --- |

 ממשל
 שפה נפוצה:  וולאיטה   אמהרית
 היסטוריה
 פירוק:   
 כיבוש על ידי מנליק השני:  1896
 אוכלוסייה בעבר:  2,700,000
 דמוגרפיה
 דת:  נצרות פרוטסטנטית   נצרות אורתודוקסית
 
וולאיטה הייתה ממלכה בדרום אתיופיה. הממלכה הזו סיימה את תפקידה כאשר נכבשה על ידי הקיסר האתיופי מנליק השני, המלך האחרון של וולאיטה טונה הובס, ואז וולאיטה נכבשה בשנת 1896. הממלכה אז נכללה בתוך האימפריה האתיופית. אף על פי כן, היא הייתה בעלת שלטון עצמי ונשלטה על ידי מושלים שמונו על ידי קיסר אתיופיה עד עליית החונטה הצבאית דרג ב-1974.
בעקבות הארגון המנהלי החדש שיזם הדרג הממלכה נעשתה חלק ממחוז סידאמו. בעקבות האימוץ של החוקה החדשה בשנת 1995, וולאיטה הוכנסה למדינת האומות, הלאומים ועמי הדרום, וכיום שטח וולאיטה חופף לשטחה של נפת וולאיטה.
מרק דייגים

| --- | --- |

 
 מאכלים
 סוג:  מרק דגים 
 מוצא:  הונגריה 
 מרכיבים עיקריים:  דג 
 
מרק דייגים או הַלַאסְלֵה (בהונגרית: Halászlé) הוא מרק דגים חם וחריף על בסיס פפריקה חריפה. מאכל עממי מהמטבח ההונגרי.
מאפיינים

זוהי מנה חמה בצבע אדום בוהק שמכינים אותה עם כמויות נדיבות של פפריקה חריפה וקרפיון או דגי נהר מעורבים. מקורו במישור הפאנוני, במיוחד באזורי הדנובה ונהר הטיסה. זהו גם מאכל פופולרי בקרב הדונאושוואבן, הגרמנים האתנים וצאצאיהם לאורך הדנובה ובמיוחד בהונגריה, הידוע אצלם בשם Karpfensuppe. בקרואטיה נהוג להגיש אותו באזורי סלאבוניה ובארניה אזור היסטורי הונגרי שכיום רובו בהונגריה ומיעוטו בקרואטיה של היום, שם הוא נקרא פיש פפריקש.
עם השימוש הנדיב שלו בפפריקה חריפה ולעיתים קרובות גם בפלפל חריף, מרק הדייגים היא ללא ספק אחת המנות החריפות ביותר שמקורן ביבשת אירופה.
הכנה

מרק הדייגים (Halászlé) הוא מרק מסורתי שמקומיים נהנים ממנו וגם מפורסם בקרב תיירים. מרכיב חשוב הוא מרק העשוי מגזרי דגים כגון ראשי קרפיון טריים, עצמות, עור וסנפירים שמבושלים עם ירקות שעשויים לכלול בצל, פלפל ירוק ועגבניות במשך לפחות שעתיים. לאחר מכן מסננים את המרק ועשר דקות לפני הגשה מוסיפים פפריקה טחונה ופילטים של קרפיון בעובי שני אצבעות שמוסיפים למרק הרותח.
את המרק מכינים בדרך כלל עם דגים מעורבים, לרוב קרפיון, שפמנון, פרקה וזאב נהרות צפוני. הוא מפורסם בהיותו חם ומתובל מאוד. כאשר מכינים אותו בחוץ המרק מוגש ישירות מהקדירה ואוכלים עם לחם.
תחרויות הכנת המרק פופולריות ומתקיימות לרוב בירידים לאורך חופי הנהר.
גרסאות

וריאציות כוללות:
מרק דייגים נוסח סגד. עם קרפיון, שפמנון, חדקן או דגי נהר נוספים במשקל של כשני קילו
מרק דייגים נוסח פקש, עם סוג של איטריות הונגריות בחיתוך דק ומרובע (חצי ס"מ על חצי ס"מ) שמכינים על המקום ונקראות בשם צ'ִיפֶּטְקֶה (csipetke).
מרק דייגים נוסח באיה, עם 75% קרפיון, מוגש עם איטריות ביתיות חתוכות עבה בשם gyufatészta (מילולית: פסטה גפרורים).
באופן מסורתי, דייגים מכינים את המרק בקדרות קטנות (של כמה ליטרים) על אש גלויה על גדת הנהר. בהכנת קדירת המרק, משתמשים ב: בצל קצוץ מטוגן בקדירה עם שמן עד שהוא מתקרמל. לאחר מכן, מוסיפים פפריקה טחונה וממלאים את הקדירה במים. כשהמים מגיעים לרתיחה מוסיפים תבלינים נוספים (כגון פלפל שחור, יין לבן, חומץ או מיץ עגבניות), ולבסוף מוסיפים את הדג (ים), קצוץ לחתיכות גדולות, אך לרוב בצורת הכנה זו מוסיפים למרק דגים שלמים, כולל ראשים וזנבות. יין לבן (כגון ריזלינג) מוגש עם המרק, מדולל במי סודה והוא יוצר מעין שפריץ, הנקרא פְרֶץ' (fröccs) בהונגרית.
מרק הדייגים הוא מאכל מסורתי לארוחת ערב חג המולד בדרום הונגריה.
ראו גם

אוחה
בויאבז
הערות שוליים

↑  "Fisherman Soup (Halászlé)". World Food Story. נבדק ב-6 במאי 2023. Fisherman soup can also be found in other cuisines of neighbouring countries. Let’s just mention Fiš Paprikash in Croatia and Riblja Corba in Serbia. {{cite web}}:  (עזרה)
↑  Gundel's Hungarian Cookbook, Karoly Gundel, page22
↑  "Magyaros csipös halászlé". אורכב מ-המקור ב-2016-03-05. נבדק ב-2009-01-28.
↑  Gundel, Karoly (1992). Gundel's Hungarian cookbook. Budapest: Corvina. ISBN 963-13-3600-X. OCLC 32227400.page 23
מרק דגים (Halászlé) במסעדת U vodníka
סיר מרק דייגים מתבשל על תנור עצים
מרק דייגים כפי שמוגש בסגד, הונגריה
קערת מרק דייגים עם קרפיון
נועם הלבבות

עטיפת הספר נועם הלבבות
נועם הלבבות הוא חיבור של הרב אהרן ראטה, מייסד חבורת שומר אמונים. תוכנו נכתב בחרוזים. הספר נדפס לראשונה בסאטמאר בשנת תרצ"ד.
הספר עוסק בענייני אמונה, ביטחון, פרישות, שמחה, תפילה, התבוננות במעלת הקב"ה ובשפלות האדם, עם ישראל, חשיבותה של עבודת ה' ועוד.
בשער הספר נאמר: ”נועם הלבבות בו מבואר כל העניינים העוברים על בר ישראלי וכל התנהגויותיו באמונה ושמחה ותשובה ותפלה, ויתר התנהגותיו ופרטי מדותיו, ועצות ודרכים בדיבורים המשמחים את הלב באיזה אופן להתחזק בעבודת מלכנו ברוך הוא, הכל בדרך שיר ומליצה, וגם מובא בו מאמר התרגשות הנפש, דיבורים המחזקים הלבבות, לאמונת ועבודת הבורא ברוך הוא וברוך שמו.”
מנצ'גו

| --- | --- |

 
 מאכלים
 סוג:  גבינת כבשים, גבינה ספרדית 
 אזור מוצא:  קסטיליה-לה מנצ'ה 
 מוצא:  ספרד 
 מרכיבים עיקריים:  חלב כבש 
 גבינות
 תו תקן:  כינוי מקור מוגן 
 
מנצ'גו (בספרדית: Manchego או בשמה הרשמי: Queso Manchego) היא גבינה המיוצרת במחוז לה מנצ'ה בספרד מחלב כבשים מגזע מנצ'גה. הגבינה מיושנת בין 60 יום לבין שנתיים.
למנצ'גו יש עקביות יציבה וקומפקטית ומרקם חמאתי, לעיתים קרובות מכילה כיסי אוויר קטנים שמפוזרים בצורה לא אחידה. צבע הגבינה משתנה מלבן לצהוב שנהב, והקליפה הבלתי אכילה מצהובה לחום-בז'. הגבינה בעלת טעם מיוחד, מפותחת היטב אך לא חזקה מדי, היא קרמית עם פיקנטיות קלה ומותירה טעם לוואי האופייני לחלב כבשים.
גבינת מנצ'גו מסווגת רגולטורית בספרד במעמד גאוגרפי מוגן, והגבינה זכתה למעמד כינוי מקור מוגן (PDO) על ידי האיחוד האירופי.
דרישות PDO

Queso Manchego חייבת לעמוד בדרישות אלה:
יש לייצר אותה בחלקים ייעודיים של המחוזות אלבסטה, סיאודאד ריאל, קואנסה וטולדו, כולם באזור לה מנצ'ה.
ניתן לייצר אותה רק מחלב מלא של כבשים מגזע מנצ'גה שגדלו בחוות רשומות בתוך אותו אזור.
יש ליישן את הגבינה לפחות 60 יום (30 יום לגבינות במשקל של עד 1.5 ק"ג) ולכל היותר שנתיים.
יש לייצר אותה בלחיצה בתבנית גלילית שגובהה המקסימלי הוא 12 סנטימטרים (4.7 אינץ') וקוטרה המרבי 22 סנטימטרים (8.7 אינץ').
ניתן לייצר גבינת מנצ'גו מחלב מפוסטר או גולמי. אם מיוצר מגולמין, אז ניתן לסמן אותה כ-artesano (אמן). התוספים המותרים היחידים הם אנזים הגבנה טבעי או אנזים קרישה מאושר אחר ומלח.
ייצור ותיוג

התבניות בהן דוחסים את הגבינה הן מסורתית בצורת חבית. באופן מסורתי בעבר גבינת המנצ'גו נוצרה על ידי לחיצת הנתח בסלסלות עשב אספרטו קלועות, שהותירו תבנית זיג-זג ייחודי (הידועה בשם pleita) על קליפת הגבינה. בימינו, אותו אפקט מושג על ידי תבנית שבתוכה יש עיצוב בתבליט המקנה לגבינה המוגמרת דוגמה מובלטת הדומה לזו של עשב האספרטו הקלוע.
במהלך תהליך ההתישנות, גבינת המנצ'גו מפתחת קליפה טבעית. התקנות מתירות לשטוף אותה, לצפותה בפרפין, לטבול אותה בשמן זית, או לטפל בגבינה בחומרים שקופים מאושרים מסוימים.
גבינות העומדות בדרישות ה-PDO נושאות לשונית קזאין המיושמת כשהגבינה בתבנית ונושאת תווית ייחודית המונפקת על ידי המועצה להסדרת גבינת המקור של מנצ'גו. הלשונית נושאת את השם Queso Manchego, מספר סידורי, ויצירות אמנות המתארות את דון קיחוטה דה לה מנצ'ה.
סוגים

לגבינת מנצ'גו יש מגוון של טעמים שונים על פי גילה:
Fresco: גבינה טרייה מיושנת שבועיים. יש לה טעם עשיר אך עדין, לא גבינת מנצ'גו אמיתית בשל חוסר ההתיישנות שלה. מיוצרת בכמויות קטנות, לעיתים נדירות נמצאת מחוץ לספרד.
Semicurado: גבינה מוצקה למחצה, מיושנת במשך 3 שבועות עד 3–4 חודשים, מעט מתונה יותר בטעם מהקוראדו (Curado).
Curado: גבינה מובשלת למחצה מיושנת 3–6 חודשים בטעם קרמל ואגוזים.
Viejo: מיושנת 1–2 שנים, מוצקה בטעם חד יותר ככל שהיא מיושנת זמן רב יותר. יש לה פלפליות עשירה ועמוקה. ניתן לשלב אותו במאכלים, אבל אפשר לאכול אותה גם לבד או כטאפס.
הערות שוליים

↑  Manchego Cheese Denomination of Origin Regulating Council, נבדק ב-28 באפריל 2010 {{citation}}:  (עזרה)
↑  "Commission Regulation (EC) No 561/2009", Official Journal of the European Union, Brussels, L166: 36–37, 27 ביוני 2009, נבדק ב-28 באפריל 2010 {{citation}}:  (עזרה)
↑  "Commission Implementing Regulation (EU) No 129/2012 – approving minor amendments to the specification for a name entered in the register of protected designations of origin and protected geographical indications (Queso Manchego PDO)", Official Journal of the European Union, Brussels, L43: 3–5, 13 בפברואר 2012, נבדק ב-19 בספטמבר 2017 {{citation}}:  (עזרה)
↑  
Spanish food – Manchego cheese, 2005, נבדק ב-28 באפריל 2010 {{citation}}:  (עזרה)
↑  Identification Manchego cheese, נבדק ב-28 באפריל 2010 {{citation}}:  (עזרה)
↑  Craddock, Kat. "An Introduction to Manchego-Style Cheese". seriouseats.com. נבדק ב-19 בספטמבר 2017. {{cite web}}:  (עזרה)
↑  "Manchego". cheese.com. נבדק ב-19 בספטמבר 2017. {{cite web}}:  (עזרה)
↑  Keenan, Tia (בפברואר 2016). "Manchego: Surviving The Test Of Time". cheeseconnoisseur.com. נבדק ב-19 בספטמבר 2017. {{cite web}}:  (עזרה)
↑  "How Does Manchego Cheese Change With Age?". manchego-cheese.com. נבדק ב-19 בספטמבר 2017. {{cite web}}:  (עזרה)
↑  Spanish-Cheese.co.uk – Types of Spanish Cheese (Queso) (אורכב 08.01.2012 בארכיון Wayback Machine)
| --- | --- |
בקרת זהויות :  NLI: 987007551690505171  LCCN: sh94006566